**HÍRDETMÉNY**

Hévíz Város **Integrált Településfejlesztési Stratégiája** készítésének tárgyában

Hévíz Város Önkormányzata megkezdte **2017 – 2024 közötti időszakra vonatkozó Integrált Településfejlesztési Stratégiájának elkészítését**. A stratégia készítésének célja a város környezeti, társadalmi, gazdasági adottságai alapján a település középtávú fejlesztési irányainak, céljainak és akcióterületeinek meghatározása.

Az Integrált Településfejlesztési Stratégia a *településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012.(XI.8.) Korm. Rendelet (továbbiakban Korm. r.) előírásai szerinti tartalmi követelményeknek és egyeztetési eljárás szabályainak megfelelően készül.

A Korm. r. 29/A § (1) bekezdésének d) pontja szerint **lakossági fórumot hívok össze:**

**2017. december 21-én 15,30 órára**

**Helyszín:** Polgármesteri Hivatal első emeleti tanácsterme

/ Hévíz, Kossuth L.u.1./

Jelzem, hogy a Korm. r 30. § (2) bekezdés *a)* pontjában foglaltaknak megfelelően lehetőségük van, hogy a város középtávú fejlesztésére vonatkozó javaslataikat, észrevételeiket 2017. december 28-ig megtehetik.

Postai úton: Karsádi György főépítésznek címezve, 8380 Hévíz, Kossuth L. u. 1. vagy

Elektronikus úton: karsadi.gyorgy@hevizph.hu címre küldve

Hévíz, 2017. december 04.

Tisztelettel:

Papp Gábor, polgármester